30. ΑΠΟΦΑΣΗ ΥΠΟΥΡΓΟΥ  ΜΑΚΕΔΟΝΙΑΣ-ΘΡΑΚΗΣ Αριθ. οικ. 151 της 12 Ιαν./19 Φεβρ. 1993 (ΦΕΚ Β΄80) Σύσταση-Συγκρότηση Υπηρεσιακού Συμβουλίου Υπαλλήλων Υπουργείου Μακεδονίας-Θράκης. 31. ΑΠΟΦΑΣΗ ΥΠΟΥΡΓΟΥ ΜΑΚΕΔΟΝΙΑΣ –ΘΡΑΚΗΣ Αριθ. 1723 της 23/29 Μαρτ. 1994 (ΦΕΚ Β΄ 203) Συγκρότηση Υπηρεσιακού Συμβουλίου του Υπουργείου, Μακεδονίας-Θράκης 32. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. ΔΙΟΙΚ. ΚΑΙ  ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 2046466 της 4/9 Ιουλ. 1996 (ΦΕΚ Β΄ 551) Χορήγηση ειδικού επιδόματος σε υπαλλήλους του Υπουργείου Μακεδονίας-Θράκης Έχοντας υπόψη: 1.Τις διατάξεις της παρ. 2 του άρθρ. 7 της αριθ. 88555/3293/4.10.1988 Κοινής Υπουργικής Απόφασης «Υγιεινή και Ασφάλεια του Προσωπικού του Δημοσίου των ΝΠΔΔ και των ΟΤΑ» που κυρώθηκε με το άρθρ. 39 του Νόμ. 1836/1989 «για απασχόληση και επαγγελματική κατάρτιση». 2.Την ανάγκη θέσπισης κινήτρου προσέλκυσης και παραμονή προσωπικού στο Υπουργείο Μακεδονίας-Θράκης. 3.Τις συνθήκες υπό τις οποίες το προσωπικό αυτό παρέχει τις υπηρεσίες του. 4.Τις διατάξεις των άρθρ. 27 του Νόμ. 2081/92 και 29Α του Νόμ. 1558/85. 5.Το γεγονός ότι από τις διατάξεις αυτής της απόφασης προκαλείται δαπάνη σε βάρος του κρατικού προϋπολογισμού ύψους είκοσι έξι εκατομμυρίων πεντακοσίων χιλιάδων δραχμών (26.500.000) για επτά μήνες (από 1.6.1996 έως 31.12.1996) που θα καλυφθεί με ισόποση αυξομείωση των πιστώσεων του Υπουργείου Μακεδονίας-Θράκης, αποφασίζουμε: 1.Χορηγούμε στους μονίμους και με σχέση εργασίας ιδιωτικού δικαίου αορίστου χρόνου υπαλλήλους του Υπουργείου Μακεδονίας-Θράκης, ειδικό επίδομα κατά μήνα οριζόμενο σε είκοσι πέντε (25.000) δρχ. ως κίνητρο προσέλκυσης και παραμονής τους στις υπηρεσίες του ανωτέρω Υπουργείου, λόγω των συνθηκών εργασίας τους. Η παρούσα δεν ισχύει για υπαλλήλους οπωσδήποτε αποσπασμένους εκτός υπηρεσιών του Υπουργείου Μακεδονίας-Θράκης. 2.Τυχόν χορηγούμενα στο ανωτέρω προσωπικό ποσά για επίδομα ανθυγιεινής ή επικίνδυνης εργασίας βάσει των διατάξεων του Π.Δ. 904/1978 ή άλλων ισχυουσών κατά την έναρξη της ισχύος της παρούσας, παύουν να καταβάλλονται, συμψηφιζόμενα στο ποσό του επιδόματος της προηγούμενης παραγράφου. 3.Εάν μετά τον συμψηφισμό, που αναφέρεται στην παρ. 2 της παρούσας τα βάσει των ισχυουσών διατάξεων καταβαλλόμενα στο ανωτέρω προσωπικό ποσά για επίδομα ανθυγιεινής ή επικίνδυνης εργασίας, υπερβαίνουν το ποσό του επιδόματος της παρ. 1 διατηρούνται στο ύψος που έχουν διαμορφωθεί κατά την έναρξη της ισχύος της παρούσας. (Αντί για τη σελ. 85)  Σελ. 85(α) Τεύχος 1342 Σελ. 33 Υπουργείο Μεκεδονίας-Θράκης 2.Β.α.25-32

[Source: greek_legal_code_raptarchis | Tokens: 2387]